
12 Ιουλίου 2017 


ΤΕΥΧΟΣ ΤΕΤΑΡΤΟ 


Αρ. Φύλλου 181 


ΑΠΟΦΑΣΕΙΣ 

Αριθμ. 41437/2853 

Επανακαθορισμός των οριογραμμών αιγιαλού 
και παραλίας στη θέση "ΜΟΥΝΤΗ ή ΠΡΟΦΗΤΗΣ 
ΗΛΙΑΣ"της τοπικής κοινότητας Πέρδικας του Δή¬ 
μου Αίγινας της Περιφερειακής Ενότητας Νήσων 
του Νομού Αττικής». 

Ο ΣΥΝΤΟΝΙΣΤΗΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 6, 280 και 283 παρ. 4 του 
ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (Φ.Ε.Κ. 87/Α77-6-2010), όπως τροποποιήθηκαν και 
ισχύουν σε συνδυασμό με τις διατάξεις του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες 
διατάξεις» (Φ.Ε.Κ. 107/Α730-5-1997). 

2. Τις διατάξεις του π.δ. 135/2010 «Οργανισμός της 
Αποκεντρωμένης Διοίκησης Αττικής» (Φ.Ε.Κ. 228/Α7 
27-12-2010), όπως τροποποιήθηκαν και ισχύουν. 

3. Τις διατάξεις των άρθρων 28 και 28Α του ν. 4325/ 
2015 «Εκδημοκρατισμός της Διοίκησης - Καταπολέμηση 
Γραφειοκρατίας και Ηλεκτρονική Διακυβέρνηση. Απο¬ 
κατάσταση αδικιών και άλλες διατάξεις» (Φ.Ε.Κ. 47/Α7 
11 -05-2015), όπως το τελευταίο συμπληρώθηκε με τις 
διατάξεις του άρθρου 24 του ν. 4368/2016 «Μέτρα για 
την επιτάχυνση του κυβερνητικού έργου και άλλες δια¬ 
τάξεις» (Φ.Ε.Κ. 21/Α702-02-2016). 

4. Τις διατάξεις της παρ. 21 του άρθρου 46 του 
ν. 3220/2004 «Μέτρα αναπτυξιακής και κοινωνικής πο¬ 
λιτικής - αντικειμενικοποίηση του φορολογικού ελέγ¬ 
χου και άλλες διατάξεις» (Φ.Ε.Κ. 15/Α728.01.2004), στις 
οποίες προβλέπεται ότι από 10.4.2004 αρμοδιότητες του 
Υπουργού Οικονομίας και Οικονομικών, οι οποίες ανήκαν 
ή είχαν μεταβιβασθεί στους Νομάρχες, μέχρι την έναρξη 
λειτουργίας των Νομαρχιακών Αυτοδιοικήσεων και αφο¬ 
ρούν θέματα Υπηρεσιών του Υπουργείου Οικονομίας 
και Οικονομικών, που εξαιρέθηκαν από την κατάργηση 
με τις διατάξεις της παραγράφου 2 του άρθρου 39 του 
ν. 2218/1994, περιέρχονται στον Γενικό Γραμματέα της 
Περιφέρειας, εκτός των θεμάτων των Υ.Δ.Ε.». 


5. Την υπ'αριθ. 1063649/790/Α0006/3-8-2004 απόφα¬ 
ση του Υπουργού Οικονομίας και Οικονομικών με θέμα: 
«Καταγραφή - διοικητική κωδικοποίηση των αρμοδιο¬ 
τήτων σε θέματα Υπηρεσιών του Υπουργείου Οικονο¬ 
μίας και Οικονομικών, που περιέρχονται στους Γενικούς 
Γραμματείς Περιφερειών, κατά τις διατάξεις της παρ. 21 
του άρθρου 46 του ν. 3220/2004». 

6. Το υπ'αριθ. Δ6Α 1022671 ΕΞ 2011/10.2.2011 έγγραφο 
του Υπουργείου Οικονομικών-Διεύθυνση Οργάνωσης, 
σύμφωνα με το οποίο οι αρμοδιότητες του Υπουργού 
Οικονομικών που περιήλθαν στους Γενικούς Γραμμα¬ 
τείς των Περιφερειών (του ν. 2503/1997, Φ.Ε.Κ. 107/ 
Α71997), σύμφωνα με τις διατάξεις της παρ. 21 του άρ¬ 
θρου 46 του ν. 3220/2004 (ΑΊ 5) και καταγράφονται στην 
υπ'αριθ. 1063649/790/Α0006/3.8.2004 απόφαση του 
Υπουργού Οικονομίας και Οικονομικών, ασκούνται από 
1/1/2011 από τον Γενικό Γραμματέα της Αποκεντρωμέ¬ 
νης Διοίκησης (άρθρο 280 του ν. 3852/2010). 

7. Τις διατάξεις του π.δ. 111/2014 «Οργανισμός του 
Υπουργείου Οικονομικών» και ειδικότερα το άρθρο 105 
σύμφωνα με το οποίο «Οι Κτηματικές Υπηρεσίες καταρ- 
γήθηκαν και συστάθηκαν οι Περιφερειακές Διευθύνσεις 
Δημόσιας Περιουσίας» (Φ.Ε.Κ. 178/Α729-08-2014). 

8. Τις διατάξεις των άρθρων 1 (παρ. 1,2,3), 2,3,4,5,6, 
7,9 του ν. 2971/2001 «Αιγιαλός, παραλία και άλλες διατά¬ 
ξεις», (Φ.Ε.Κ. 285/Α719-12-2001), όπωςτροποποιήθηκαν 
και ισχύουν σήμερα και ειδικότερα του άρθρου 7Α «Επα¬ 
νακαθορισμός αιγιαλού, παραλίας και παλαιού αιγιαλού» 
το οποίο προστέθηκε με την παρ. 4 του άρθρου 11 του 
ν. 4281 /2014 (Φ.Ε.Κ. 160/Α/08-08-2014). 

9. Την υπ'αριθμ. 108953 π.ε./8205 π.ε./ΒΟ010/2005 κοι¬ 
νή υπουργική απόφαση περί «Στοιχείων καθορισμού 
αιγιαλού και παραλίας» (Φ.Ε.Κ. 595/Β704-05-2005), εκ- 
δοθείσα κατ' εξουσιοδότηση του άρθρου 9 του ν. 2971/ 
2001. 

10. Την υπ'αριθμ. 9553/58/03-01-1965 απόφαση του 
Υπουργού Οικονομικών, με την οποία επικυρώθηκε 
η από 02-12-1964 έκθεση της επιτροπής καθορισμού 
ορίων αιγιαλού - παραλίας, καθώς και το συνοδευτικό 
αυτής τοπογραφικό διάγραμμα, για τον καθορισμό ορι- 
ογραμμής αιγιαλού και παραλίας έμπροσθεν της ιδιο¬ 
κτησίας Ιωάννη Μαίλη στη νήσο Αίγινας (Φ.Ε.Κ. 20/Π/ 
03-02-1965). 

11 .Την υπ'αριθμ. 11597/19-04-1976 απόφαση του 
Νομάρχη Αττικής, Διαμέρισμα Πειραιά, με την οποία 

επικυρώθηκε η από 15-10-1975 έκθεση της επιτροπής 
καθορισμού ορίων αιγιαλού - παραλίας, καθώς και το συ¬ 
νοδευτικό αυτής από Δεκέμβριο του 1973 τοπογραφικό 
διάγραμμα, για τον καθορισμό οριογραμμής αιγιαλού και 
παραλίας στη θέση «Προφήτης Ηλίας»της νήσου Αίγινας 
(Φ.Ε.Κ. 173/Δ712-06-1976). 

12. Την υπ'αριθμ. 600631/28-06-1978 απόφαση του 
Νομάρχη Αττικής, Διαμέρισμα Πειραιά, με την οποία 
επικυρώθηκε η από 11-04-1978 έκθεση της επιτροπής 
καθορισμού ορίων αιγιαλού - παραλίας καθώς και το συ¬ 
νοδευτικό αυτής τοπογραφικό διάγραμμα, για τον καθο¬ 
ρισμό οριογραμμής αιγιαλού και παραλίας στη θέση από 
όρμο «Προφήτη Ηλία» έως ακρωτήρι «Παλαιόπυργος» 
της νήσου Αίγινας (Φ.Ε.Κ. 407/Δ710-08-1978). 

13. Τις διατάξεις του ν. 3469/2006 «Εθνικό Τυπογρα¬ 
φείο, Εφημερίς της Κυβερνήσεως και λοιπές διατάξεις» 
(Φ.Ε.Κ. 131/Α728-06-2006), όπως τροποποιήθηκαν και 
ισχύουν. 

14. Τις διατάξεις του ν. 3861/2010 «Ενίσχυση της δι¬ 
αφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο "Π ρόγραμμα Διαύγεια" 
και άλλες διατάξεις» (Φ.Ε.Κ. 112/Α713-07-2010), όπως 
ισχύουν σήμερα. 

15. Την υπ'αριθμ. 67775/37412/16-09-2015 (Α.Δ.Α. 
Ω8ΕΓΟΡ1Κ-ΕΝΘ) απόφαση του Γ. Γ. Αποκεντρωμένης 
Διοίκησης Αττικής, με την οποία ορίστηκαν τα μέλη της 
Επιτροπής καθορισμού αιγιαλού και παραλίας σύμφωνα 
με το άρθρο 3 του ν. 2971 /2001, χωρικής αρμοδιότητας 
της Περιφερειακής Διεύθυνσης Δημόσιας Περιουσίας 
Αττικής, όπως τροποποιήθηκε και ισχύει με την αριθμ. 
25766/1717/28-03-2017 (ΑΔΑ: ΩΟΔΡΟΡ1 Κ-ΟΗΣ) όμοια. 

16. Το υπ' αριθμ. 5388/1119/09-05-2017 έγγραφο της 
Περιφερειακής Διεύθυνσης Δημόσιας Περιουσίας Αττι¬ 
κής, Τμήμα Β' - Αιγιαλού και Παραλίας, με το οποίο μας 
διαβιβάστηκαν μεταξύ άλλων τα ακόλουθα στοιχεία: 

ί) Οι υπ'αριθμ. 4012/10-09-2013 και 13199/25-1 Ι¬ 
ΣΟΙ 6 αιτήσεις του Αγρονόμου - Τοπογράφου Μηχα¬ 
νικού Μπάκα ν. Παναγιώτη, για τον καθορισμό ορίων 
αιγιαλού και παραλίας, έμπροσθεν της ξενοδοχεια¬ 
κής επιχείρησης με την επωνυμία «ΜΟΥΝΤΥ ΜΠΕΥ 
Μ.Ε.Π.Ε.», στη θέση «Προφήτης Ηλίας» στην περιοχή 
Πέρδικας της νήσου Αίγινας. 

ίί) Το υπ'αριθμ. 1964/762/Φ.193/15-05-2013 έγγρα¬ 
φο της Κτηματικής Υπηρεσίας Πειραιά, σύμφωνα με το 
οποίο ο υφιστάμενος καθορισμός οριογραμμών αιγι- 
αλού - παραλίας δημοσιεύθηκε στο Φ.Ε.Κ. 20/Π/1965 
χωρίς το διάγραμμα που τον συνοδεύει, με συνέπεια 
η έλλειψη της δημοσίευσης αυτής να επιφέρει και την 
ακυρότητα της διοικητικής πράξης (ΣτΕ 1867/1976, 
3782/1975, ΝΣΚ 203/1977, έγγραφο ΝΣΚ 10540/2005). 

ίίί) Η από 12-06-2013 έκθεση της Επιτροπής του άρ¬ 
θρου 3 του ν. 2971/2001, σύμφωνα με την οποία έχει 
μεταβληθεί η πραγματική κατάσταση από αυτήν η οποία 
απεικονίζεται στο από 18-11-1964 Κτηματολογικό Διά¬ 
γραμμα (Φ.Ε.Κ. 20/Π/03-02-1965), το οποίο θεωρήθηκε 
στις 12-12-1964 και κατά συνέπεια δεν μπορεί να επικυ¬ 
ρωθεί το διάγραμμα αυτό. 


ίν)Το υπ'αριθμ. Π1430/21-02-2017 έγγραφο της Δι¬ 
εύθυνσης Υπηρεσίας Δόμησης και Γενικού Σχεδιασμού 
Πόλης του Δήμου Πειραιά, σύμφωνα με το οποίο δεν 
έχει συνταχθεί πράξη αναλογισμού αποζημίωσης ιδιο¬ 
κτησιών, για τη διάνοιξη της ζώνης παραλίας που έχει 
καθοριστεί με την αριθμ. 9553/58/03-01-1965 απόφαση 
του Υπουργού Οικονομικών (Φ.Ε.Κ. 20/Π/03-02-1965). 

ν) Το υπ'αριθμ. Π605/09-02-2017 έγγραφο της Διεύ¬ 
θυνσης Υπηρεσίας Δόμησης και Γενικού Σχεδιασμού 
Πόλης του Δήμου Πειραιά, σύμφωνα με το οποίο δεν 
έχει συνταχθεί πράξη αναλογισμού αποζημίωσης ιδι¬ 
οκτησιών, για τη διάνοιξη της ζώνης παραλίας που 
έχει καθοριστεί με την αριθμ. 600631/28-06-1978 
απόφαση του Νομάρχη Αττικής, Διαμέρισμα Πειραιά 
Φ.Ε.Κ. 407/Δ710-08-1978). 

νί) Η από 09-03-2017 έκθεση της Επιτροπής του άρ¬ 
θρου 3 του ν. 2971/2001 για τον επανακαθορισμό των 
οριογραμμών αιγιαλού και παραλίας στη θέση «ΜΟΥ¬ 
ΝΤΗ ή ΠΡΟΦΗΤΗΣ ΗΛΙΑΣ» της τοπικής κοινότητας Πέρ¬ 
δικας του Δήμου Αίγινας. 

νϋ) Το από Μάρτιο του 2016 τοπογραφικό διάγραμ¬ 
μα που συνοδεύει την προαναφερόμενη έκθεση, που 
συνέταξε ο Αγρονόμος - Τοπογράφος Μηχανικός Μπά¬ 
κας Ν. Παναγιώτης, σε κλίμακα 1:200, και ελέγχθηκε ως 
προς την ακρίβεια της αποτύπωσης στη ζώνη χάραξης 
από τον Γεωργίου Χρήστο, ΠΕ Τοπογράφο Μηχανικό, 
υπάλληλο της Περιφερειακής Διεύθυνσης Δημόσιας 
Περιουσίας Αττικής και θεωρήθηκε από την Κωφού 
Ευαγγελία, ΠΕ Τοπογράφο Μηχανικό, Προϊσταμένη της 
ίδιας υπηρεσίας. 

17. Τα λοιπά στοιχεία του φακέλου, αποφασίζουμε: 

Επικυρώνουμε την από 09-03-2017 έκθεση της Επι¬ 
τροπής του άρθρου 3 του ν. 2971/2001, καθώς και το 
από Μάρτιο του 2016 τοπογραφικό διάγραμμα που τη 
συνοδεύει, σε κλίμακα 1:200, που συνέταξε ο Αγρονό¬ 
μος - Τοπογράφος Μηχανικός Μπάκας Ν. Παναγιώτης, 
για τον επανακαθορισμό των οριογραμμών αιγιαλού και 
παραλίας στη θέση «ΜΟΥΝΤΗ ή ΠΡΟΦΗΤΗΣ ΗΛΙΑΣ» της 
τοπικής κοινότητας Πέρδικας του Δήμου Αίγινας της Πε¬ 
ριφερειακής Ενότητας Νήσων του Νομού Αττικής και 
ελέγχθηκε ως προς την ακρίβεια της αποτύπωσης στη 
ζώνη χάραξης από τον Γεωργίου Χρήστο, ΠΕ Τοπογρά¬ 
φο Μηχανικό, υπάλληλο της Περιφερειακής Διεύθυνσης 
Δημόσιας Περιουσίας Αττικής και θεωρήθηκε από την 
Κωφού Ευαγγελία, ΠΕ Τοπογράφο Μηχανικό, Προϊστα- 
μένη της ίδιας υπηρεσίας. 

Επί του παραπάνω τοπογραφικού διαγράμματος η 
Επιτροπή του άρθρου 3 του ν. 2971/2001: 

α) επανακαθόρισε την οριογραμμή του αιγιαλού με 

ερυθρά συνεχή πολυγωνική γραμμή, με στοιχεία 1,2,., 

9,10, της οποίας οι κορυφές καθορίζονται με συντεταγ¬ 
μένες στο Γεωδαιτικό Σύστημα Συντεταγμένων της προ¬ 
βολής ΕΓΣΑ' 87, του ϋθΐυιη ΟΡ5 80. Οι συντεταγμένες 
αυτές σημειώνονται σε πίνακα επί του τοπογραφικού 
διαγράμματος. Η κορυφή 1 της υπό διοικητικό καθορι¬ 
σμό περιοχής ταυτίζεται με την κορυφή 32 του διοικη¬ 
τικά καθορισμένου αιγιαλού με την υπ' αριθμ. 11597/ 
19-04-1976 απόφαση του Νομάρχη Αττικής, Διαμέρισμα 
Πειραιά (Φ.Ε.Κ. 173/Δ712-06-1976) και η κορυφή 10 της 

υπό διοικητικό καθορισμό περιοχής ταυτίζεται με την 
κορυφή 11 του διοικητικά καθορισμένου αιγιαλού με την 
υπ'αριθμ. 600631/28-06-1978 απόφαση του Νομάρχη 
Αττικής, Διαμέρισμα Πειραιά (Φ.Ε.Κ. 407/Δ710-08-1978). 
Η κορυφή 33 του διοικητικά καθορισμένου αιγιαλού με 
την υπ'αριθμ. 11597/19-04-1976 απόφαση του Νομάρχη 
Αττικής, Διαμέρισμα Πειραιά (Φ.Ε.Κ. 173/Δ712-06-1976), 
καταργείται. 

β) επανακαθόρισε την οριογραμμή της παραλίας με 

κίτρινη συνεχή πολυγωνική γραμμή, με στοιχεία 1', 2',., 

9', ΙΟ' της οποίας οι κορυφές καθορίζονται με συντε¬ 
ταγμένες στο Γεωδαιτικό Σύστημα Συντεταγμένων της 
προβολής ΕΓΣΑ' 87, του Οθΐυηη ΟΒ5 80. Η κορυφή 1' 
της υπό διοικητικό καθορισμό περιοχής ταυτίζεται με 
την κορυφή 32' της διοικητικά καθορισμένης παραλί¬ 
ας με την υπ' αριθμ. 11597/19-04-1976 απόφαση του 
Νομάρχη Αττικής, Διαμέρισμα Πειραιά (Φ.Ε.Κ. 173/Δ7 
12-06-1976) και η κορυφή 10' της υπό διοικητικό καθο¬ 
ρισμό περιοχής ταυτίζεται με την κορυφή 14' της διοικη¬ 
τικά καθορισμένης παραλίας με την υπ' αριθμ. 600631 / 
28-06-1978 απόφαση του Νομάρχη Αττικής, Διαμέρι¬ 
σμα Πειραιά (Φ.Ε.Κ. 407/Δ710-08-1978). Η κορυφή 33' 
της διοικητικά καθορισμένης παραλίας με την υπ' αριθμ. 
11597/19-04-1976 απόφαση του Νομάρχη Αττικής, Δια¬ 
μέρισμα Πειραιά (Φ.Ε.Κ. 173/Δ712-06-1976), καταργείται. 
Η ζώνη παραλίας τίθεται παράλληλα στη ζώνη αιγια- 
λού με πλάτος 10 μέτρα και κρίνεται αναγκαία αφού η 
Επιτροπή θεωρεί ότι η περιοχή παρουσιάζει αυξημένη 
τουριστική κίνηση και επισκεψιμότητα και η ζώνη πα¬ 
ραλίας απαιτείται για την εξυπηρέτηση των αναγκών 
επικοινωνίας με τον αιγιαλό. 

γ) Η Επιτροπή αποφαίνεται ότι δεν υφίσταται παλαιός 
αιγιαλός στην περιοχή. 

Η απόφαση αυτή μαζί με την από 09-03-2017 έκθεση 
της αρμόδιας Επιτροπής, καθώς και το από Μάρτιο 
του 2016 τοπογραφικό διάγραμμα που τη συνοδεύει, 
να δημοσιευθούν στην Εφημερίδατης Κυβερνήσεως. 

Αθήνα, 27 Ιουνίου 2017 

Ο Συντονιστής 

Αποκεντρωμένης Διοίκησης 

ΣΠΥΡΙΔΩΝ ΚΟΚΚΙΝΑΚΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ 
ΤΩΝ ΟΡΙΩΝ ΑΙΓΙΑΛΟΥ ΚΑΙ ΠΑΡΑΛΙΑΣ 
Του άρθρου 3 του ν. 2971/2001 ΦΕΚ 285/τ.Α719-12-2001 
Για τον επανακαθορισμό των οριογραμμών αιγιαλού - 
παραλίας στη θέση «ΜΟΥΝΤΗ ή ΠΡΟΦΗΤΗΣ ΗΛΙΑΣ», 
του δήμου ΑΙΓΙΝΑΣ. 

Στην Αθήνα, σήμερα 9-03-2017 ημέρα Πέμπτη, οι πα¬ 
ρακάτω υπογράφοντες: 

α) Κωφού Ευαγγελία, ΠΕΤοπογράφος Μηχανικός, Προ- 
ϊσταμένη της Περιφερειακής Διεύθυνσης Δημόσιας Πε¬ 
ριουσίας Αττικής, ως πρόεδρος της Επιτροπής. 

β) Γεωργίου Χρήστος, ΠΕ Τοπογράφος Μηχανικός, 
υπάλληλος της Περιφερειακής Διεύθυνσης Δημόσιας 
Περιουσίας Αττικής, ως μέλος της Επιτροπής. 


γ) Λάβδας Παναγιώτης, ΠΕ Πολιτικός Μηχανικός 
Προϊστάμενος Διεύθυνσης Περιβάλλοντος και Χωρι¬ 
κού Σχεδιασμού της Περιφέρειας Αττικής, ως μέλος της 
Επιτροπής. 

δ) ΑναστασιάδηςΔημήτριος, ΠΕ Αρχιτέκτων Μηχανι¬ 
κός, Προϊστάμενος Υπηρεσίας Δόμησης Δήμου Πειραιά, 
ως μέλος της Επιτροπής και 

ε) Βουνισέας Κυριάκος, Ανθυποπλοίαρχος Λ/Σ, Ανα¬ 
πληρωτής Λιμενάρχης Αίγινας ως μέλος της Επιτροπής, 

που αποτελούμε την παραπάνω Επιτροπή Καθορισμού 
των Ορίων Αιγιαλού και Παραλίας, δυνάμει του άρθρου 3 
του Νόμου 2971/2001 (Φ.Ε.Κ. 285/τ.Α719-12-2001) που 
συστάθηκε με την 67775/37412/16-9-2015 απόφαση 
του Γενικού Γραμματέα της Αποκεντρωμένης Διοίκησης 
Αττικής και η οποία συγκλήθηκε μετά από την με αριθμ. 
2259/525/7-3-2017 πρόσκληση του Προέδρου της Επι¬ 
τροπής, αφού λάβαμε υπόψη: 

1. Την υπ' αριθμ. 4012/10-9-2013 αίτηση του τοπο¬ 
γράφου μηχανικού Παναγιώτη Μπάκα για καθορισμό 
του αιγιαλού έμπροσθεν της ξενοδοχειακής μονάδας 
ΜΟΟΝΤΥ Μ Π ΕΥ. 

2. Την υπ'αριθμ. 13199/25-11-2016 συμπληρωματική 
αίτηση του τοπογράφου μηχανικού Παναγιώτη Μπάκα 
για καθορισμό του αιγιαλού έμπροσθεν της ξενοδοχει¬ 
ακής μονάδας ΜΟΟΝΤΥ ΜΠΕΥ. 

3. Τη υπ'αριθμ.600631/28-6-1978 απόφαση Νομάρχη 
Αττικής, Διαμέρισμα Πειραιά, περί επικυρώσεως εκθέ- 
σεως επιτροπής καθορισμού γραμμής αιγιαλού και πα¬ 
ραλίας στη θέση από όρμο Προφήτου Ηλία εως Ακρωτ. 
Παλαιόπυργου Αιγίνης (ΦΕΚ 407/Δ/8-8-1978). 

4. Τη υπ'αριθμ. 11597/19-4-1976 απόφαση Νομάρχη 
Αττικής, Διαμέρισμα Πειραιά, περί επικυρώσεως εκ- 
θέσεως επιτροπής καθορισμού γραμμής αιγιαλού και 
παραλίας στη θέση Προφήτη Ηλία Αιγίνης (ΦΕΚ 173/Δ/ 
12-6-1976). 

5. Τη υπ'αριθμ. 9553/58/3-1-1965 απόφαση Υπουρ¬ 
γού Οικονομικών, περί επικυρώσεως εκθέσως επιτροπής 
καθορισμού γραμμής αιγιαλού και παραλίας έμπροσθεν 
ιδιοκτησίας Ιωάννου Μαίλη στην Ν. Αίγινας (ΦΕΚ 20/Π/ 
3-2-1965). 

6. Το υπ'αριθμ. 1964/762/Φ.193/15-5-2013 έγγραφο 
της Κτηματικής Υπηρεσίας Πειραιά, σύμφωνα με το 
οποίο ο καθορισμός οριογραμμών αιγιαλού - παραλίας 
στο ΦΕΚ 20/Π/1965 δημοσιεύθηκε χωρίς το διάγραμμα 
που το συνοδεύει, με συνέπεια η έλλειψη της δημοσί¬ 
ευσης αυτής να επιφέρει την ακυρότητα και της διοικη¬ 
τικής πράξης (ΣΤΕ 1867/1976, 3782/1975, ΝΣΚ 203/77, 
έγγραφο ΝΣΚ 10540/2005). 

7. Την από 12-6-2013 έκθεση της επιτροπής καθορι¬ 
σμού του άρθρου 3 του ν. 2971/2001 σύμφωνα με την 
οποία έχει μεταβληθεί η πραγματική κατάσταση από 
αυτήν η οποία απεικονίζεται στο από 18-11-1965 Κτη- 
ματολογικό Διάγραμμα (ΦΕΚ 20/Δ/3-2-1965) και κατά 
συνέπεια δεν μπορεί να επικυρωθεί το διάγραμμα αυτό. 

8. Το τοπογραφικό διάγραμμα του Τοπογράφου Μη¬ 
χανικού Παναγιώτη Μπάκα, που συντάχθηκε το Μάρ¬ 
τιο 2016 σε κλίμακα 1:200 και ελέγχθηκε ως προς την 
ακρίβεια της αποτύπωσης από τον τοπογράφο μηχανι¬ 
κό Χρήστο Γεωργίου, υπάλληλο της Περιφ. Διεύθυνσης 

Δημόσιας Περιουσίας Αττικής και θεωρήθηκε από τη 
Ευαγγελία Κωφού, Προϊσταμένη της Υπηρεσίας, όπως 
ορίζουν οι διατάξεις του άρθρου 4 του ν. 2971/2001. 

9. Το υπ' αριθμ. Π1430/21 -2-2017 έγγραφο της ΥΔΟΜ 
Πειραιά, στο οποίο αναφέρεται ότι δεν έχει συντελεστεί 
η σχετική πράξη αναλογισμού αποζημίωσης ιδιοκτησιών 
για τη διάνοιξη της ζώνης παραλίας, που έχει καθορισθεί 
με την υπ'αριθμ. 9553/58/3-1 -1965 απόφαση Υπουργού 
Οικονομικών ΦΕΚ 20/Π/3-2-1965. 

10. Το υπ' αριθμ. Π605/9-2-2017 έγγραφο της ΥΔΟΜ 
Πειραιά, στο οποίο αναφέρεται ότι δεν έχει συντελεστεί 
η σχετική πράξη αναλογισμού αποζημίωσης ιδιοκτησιών 
για τη διάνοιξη της ζώνης παραλίας που έχει καθορισθεί 
με την υπ' αριθμ. 600631 /28-6-1978 απόφαση Νομάρχη 
Αττικής, Διαμέρισμα Πειραιώς ΦΕΚ 407/Δ/10-8-1978. 

11 .Τη 637/28-02-1965 οικοδομική άδειατου Γραφείου 
Πολεοδομίας Πειραιά για ανέγερση νέων εγκαταστάσε¬ 
ων παραθερισμού. 

12. Τη 2111/08-02-1966 αναθεώρηση της 637/ 
28-02-1965 οικοδομικής άδειας του Γραφείο Πολεοδομί¬ 
ας Πειραιά για συνέχιση και αποπεράτωση οικοδομικών 
εργασιών. 

13. Τη 610/13-06-1991 οικοδομική άδεια Διεύθυνσης 
Πολεοδομίας της Νομαρχίας Πειραιά για προσθήκη 
κατ’ επέκταση ισογείου και Α' ορόφου, τροποποίηση 
όψεων, κατασκευή πισίνας, νομιμοποίηση αυθαιρέτων 
κατασκευών με τον άρθρο 22 του ΓΟΚ και εσωτερικές 
τροποποιήσεις σε ξενοδοχείο Β' τάξης. 

14. Τη 252/28-12-1995 αναθεώρηση της 610/ 
13-06-1991 οικοδομικής άδειας της Διεύθυνσης Πολε¬ 
οδομίας της Νομαρχίας Πειραιά για παράταση ισχύος 
με ορθή αποτύπωση της υφιστάμενης κατάστασης, 
νομιμοποίηση παλαιών αυθαίρετων κατασκευών με το 
άρθρο 22 του ΓΟΚ, προσθήκη δύο νέων κτιρίων, βιολο¬ 
γικού καθαρισμού και κατ’ επέκταση και καθ 'ύψος στο 
υπάρχον υπ’ αριθμόν 10 κτίριο. 

15. Τη 8643/4719/19-10-1995 απόφαση Νομάρχη Πει¬ 
ραιά εξαίρεσης από κατεδάφιση με βάση ν. 1412/1985 
αρ. 5 παρ. 8. 

16. Τη 3128473/21-11 -2015 δήλωση, με την οποία έγι¬ 
νε η οριστική υπαγωγή στις διατάξεις του ν. 4178/2013 
για τις κατασκευές εκτός οικοδομικών αδειών. 

17. Την από 29/9/2016 τεχνική έκθεση της πολιτικού 
μηχανικού Τζωρτζίνας Ντόριζα περί τακτοποίησης αυ¬ 
θαιρεσιών με το ν. 4178/2013. 

18. Την τεχνική έκθεση εφαρμογής τίτλων του τοπο¬ 
γράφου μηχανικού Παναγιώτη Μπάκα μεταπροσαρτώ- 
μενα στην τεχνική έκθεση συμβόλαια και διαγράμματα. 

19. Το τοπογραφικό διάγραμμα του τοπογράφου μη¬ 
χανικού Παναγιώτη Μπάκα, που συντάχθηκε το Μάρτιο 
του 2016 σε κλίμακα 1:200. 

20. Τις διαπιστώσεις μελών της επιτροπής μετά από 
επιτόπια μετάβαση και σχηματισθείσα αντίληψη για το 
πλάτος της βρέχόμενης ζώνης της ξηράς όπως και μετά 
από διαλογική συζήτηση, ότι: 

• Η περιοχή βρίσκεται στη θέση Προφήτης Ηλίας, Δυ¬ 
τικά της Ν. Αίγινας και η μορφολογία της ακτογραμμής 
είναι βραχώδους χαρακτήρα. 


• Οι άνεμοι οι οποίοι επηρεάζουν την περιοχή είναι κυ¬ 
ρίως Β, ΒΔ κατεύθυνσης. Βάσει του στατιστικού δελτίου 
ανεμολογικών συνθηκών της Ε.Μ.Υ.του μετεωρολογικού 
σταθμού της Αίγινας, οι συνήθως επικρατούσες μέγιστες 
ανεμολογικές συνθήκες, είναι εντάσεως 3 ΒθΒυίοιΤ και 
παρουσιάζουν συχνότητα 32%, ενώ άνεμοι εντάσεως >8 
Βθθυίοιτ έχουν σχεδόν μηδενική συχνότητα. 

■Το φυσικό όριο βλάστησης κατά κανόνα αποτελεί 
σαφή ένδειξη του ορίου μέχρι του οποίου φθάνουν οι 
μέγιστες συνήθεις αναβάσεις του κυματισμού και απο¬ 
τελεί κατά τεκμήριο τη φυσική θέση της οριογραμμής 
του αιγιαλού. Τούτο γιατί η συνήθης φυσική βλάστηση 
δεν αναπτύσσεται σε περιοχές που επηρεάζονται άμεσα 
από το νερό της θάλασσας. Τα φυσικό όριο βλάστησης 
συνίσταται από χαμηλή φυσική βλάστηση και δενδρώδη 
φυσική βλάστηση. 

• Η υπό εξέταση περιοχή έχει μικρά βάθη και γραμμι- 
κότητα ως προς τις κλίσεις του πυθμένα με αποτέλεσμα 
η θραύση του κύματος και η εκτόνωση της ενέργειάς του 
να γίνεται μακριά από την ακτογραμμή, ενώ το μικρό 
ανάπτυγμα πελάγους της θαλάσσιας έκτασης συμβάλλει 
στη δημιουργία μικρής έντασης κυματικού πεδίου. 

• Ο βραχώδης χαρακτήρας της ακτογραμμής επιδρά 
στη χάραξη της γραμμής αιγιαλού δεδομένου ότι πε¬ 
ριορίζει τη δράση του κυματισμού. Η οριογραμμή του 
αιγιαλού στις περιπτώσεις αυτές χαράσσεται σε θέση με 
υψόμετρο ανάλογο του ύψους κύματος στη συγκεκριμέ¬ 
νη περιοχή, λαμβανομένης υπόψη και της θραύσης του 
κυματισμού στην βραχώδη ακτή. 

• Σύμφωνα με την υπ' αριθμ. 1089532 π.ε./8205 
π.ε./ΒΟ010/20-4-2005 κοινή υπουργική απόφαση 
(Φ.Ε.Κ. 595/Β/4-5-2005) άρθρο 4: 

Ένα τεχνικό έργο επηρεάζει κατά κανόνα το κυματικό 
πεδίο και κατ' επέκταση την ανάβαση του κυματισμού. 
Επίσης, διαμορφώνει άμεσα ή έμμεσα την ακτή και πε¬ 
ραιτέρω τη ζώνη του αιγιαλού. 

Για να ληφθεί υπόψη το τεχνικό έργο από την επιτροπή 
του άρθρου 3 του ν. 2971/2001 θα πρέπει αυτό να είναι 
νόμιμο. Στην περίπτωση αυτή ο αιγιαλός χαράσσεται στη 
νέα διαμορφωμένη κατάσταση της ακτής. 

Στη περίπτωση που το έργο είναι παράνομο, αυτό δεν 
λαμβάνεται υπόψη κατά τον καθορισμό του αιγιαλού 
και ο αιγιαλός καθορίζεται στο αρχικό φυσικό του όριο 
που είναι δυνατό να αναγνωριστεί ή που προκύπτει από 
άλλα στοιχεία. 

• Εντός της γραμμής του αιγιαλού υφίστανται προσχώ¬ 
σεις και μικρά τεχνικά έργα άνευ αδείας που εμποδίζουν 
την ανάβαση του κύματος και μειώνουν το εύρος του αι- 
γιαλού. Σύμφωνα με το άρθρο 12 παρ. 4 του ν. 2971 /2001 
αν γίνουν προσχώσεις χωρίς άδεια ή με υπέρβαση της 
άδειας οι εκτάσεις που δημιουργούνται από τις προσχώ¬ 
σεις αυτές θεωρούνται αιγιαλός. 

■ Η ισοβαθής των 2 μέτρων αναπτύσσεται σε από¬ 
σταση 100 περίπου μέτρων από την ακτογραμμή ενώ 
η ισοβαθής των 10 μέτρων σε απόσταση 215 μέτρων 
περίπου από αυτή. 

•Την μη ύπαρξη καταγεγραμμένου δημοσίου κτήματος. 

• Το γεγονός ότι η περιοχή βρίσκεται στη διαδικασία 
ένταξης στο κτηματολόγιο (υποβολή δηλώσεων) και η 
κτηματογράφηση δεν έχει ολοκληρωθεί. 

•Τη μη ύπαρξη ευπαθών οικοσυστημάτων, παράκτιων 
φυσικών πόρων και προστατευόμενων περιοχών. 

• Η αρχικά καθορισμένη Ζώνη Παραλίας δεν έχει 
απαλλοτριωθεί ως σήμερα και επιτρέπεται η μείωσή της 
σύμφωνα το άρθρο 11 παράγραφος 4 του ν. 4281/2014 
(ΦΕΚ160/Α), όπως προστέθηκε στο ν. 2971/2001 (άρθρο 
7Α παράγραφος 2). 

•Τη σχετική Δικαστηριακή και Διοικητική Νομολογία 
και τις διατάξεις του ν. 2971/2001, όπως ισχύει σήμερα 
και ειδικότερα το άρθρο 9. 

•Τοτοπογραφικό διάγραμματουτοπογράφου μηχανι¬ 
κού Παναγιώτη Μπάκα, που συντάχθηκε το Μάρτιο του 
2016 σε κλίμακα 1:200, ελέγχθηκε ωςπροςτην ακρίβεια 
της αποτύπωσης από τον τοπογράφο μηχανικό Χρήστο 
Γεωργίου, υπάλληλο της Περιφ. Διεύθυνσης Δημόσιας 
Περιουσίας Αττικής και θεωρήθηκε από τη Ευαγγελία 
Κωφού, Προϊσταμένη της Υπηρεσίας, όπως ορίζουν οι 
διατάξεις του άρθρου 4 του ν. 2971/2001, αποφασίζουμε: 

1. Επανακαθορίζουμε επί του παραπάνω διαγράμμα¬ 
τος, την οριογραμμή του αιγιαλού με ερυθρό συνεχή 
πολυγωνική γραμμή, με στοιχεία 1,2,...,9,10 της οποίας οι 
κορυφές καθορίζονται με συντεταγμένες στο Γεωδαιτικό 
Σύστημα Συντεταγμένων της προβολής ΕΓΣΑ ’87, του 
03ΐυιη ΟΒ580. Οι συντεταγμένες αυτές σημειώνονται 
σε πίνακα στο συνημμένο τοπογραφικό διάγραμμα. 
Η κορυφή 1 της υπό διοικητικό καθορισμό περιοχής ταυ¬ 
τίζεται με τη κορυφή 32 του διοικητικά καθορισμένου 
αιγιαλού με ΦΕΚ 173/Δ/12-6-1976 και η κορυφή 10 της 
υπό διοικητικό καθορισμό περιοχής ταυτίζεται με την 


κορυφή 11 του διοικητικά καθορισμένου αιγιαλού με 
ΦΕΚ 407/Δ/10-8-1978. Η κορυφή 33 του διοικητικά καθο¬ 
ρισμένου αιγιαλού με ΦΕΚ 173/Δ/12-6-1976 καταργείται. 

2. Επανακαθορίζουμε επί του παραπάνω διαγράμμα¬ 
τος την οριογραμμή της παραλίας με κίτρινη συνεχή 
πολυγωνική γραμμή, με στοιχεία 1 ',2',...,9',10' της οποίας 
οι κορυφές καθορίζονται με συντεταγμένες στο Γεω- 
δαιτικό Σύστημα Συντεταγμένων της προβολής ΕΓΣΑ 
'87, του Οθΐυιη ΟΒ580. Η κορυφή 1' της υπό διοικητικό 
καθορισμό περιοχής ταυτίζεται με τη κορυφή 32' της 
διοικητικά καθορισμένης παραλίας στο ΦΕΚ 173/Δ/12- 
6-1976 και η κορυφή 10' της υπό διοικητικό καθορισμό 
περιοχής ταυτίζεται με τη κορυφή 14'της διοικητικά κα¬ 
θορισμένης παραλίας με ΦΕΚ 407/10-8-1978. Η κορυφή 
33'της διοικητικά καθορισμένης παραλίας με ΦΕΚ 173/Δ/ 
12-6-1976 καταργείται. Η ζώνη παραλίας τίθεται παράλ¬ 
ληλα στη ζώνη αιγιαλού με πλάτος 10 μέτρα και κρίνεται 
αναγκαία αφού η Επιτροπή θεωρεί ότι η περιοχή παρου¬ 
σιάζει αυξημένη τουριστική κίνηση και επισκεψιμότητα 
και η ζώνη παραλίας απαιτείται για την εξυπηρέτηση των 
αναγκών επικοινωνίας με τον αιγιαλό. 

3. Η Επιτροπή αποφαίνεται πως δεν υφίσταται παλαιός 
αιγιαλός στην περιοχή. 

ΗΠρόεδος Τα μέλη 

ΕΥΑΓΓΕΛΙΑ ΚΩΦΟΥ ΧΡΗΣΤΟΣ ΓΕΩΡΓΙΟΥ 

ΠΑΝΑΓΙΩΤΗΣ ΛΑΒΔΑΣ 
ΔΗΜΗΤΡΙΟΣ ΑΝΑΣΤΑΣΙΑΔΗΣ 
ΚΥΡΙΑΚΟΣ ΒΟΥΝΙΣΕΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΔΊ 81/12.07.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ.9 ι ' 

























